ཀརྨ་སྒར་རིས་ཀྱི་རྒྱུད་འཛིན་ལྷ་རིས་པ་དཀོན་མཆོག་དཔལ་བཟང་ནི་སྒང་ཞོང་སྐལ་བཟང་མཆོག་གི་གདུང་སྲས་འབྲིང་བ་ཡིན་ལ།སྤྱི་ལོ་ལོའི་ཟླ་པའི་ཚེས་ཉིན་སྐུ་འཁྲུངས།ཆུང་དུས་ནས་ཡབ་ཀྱི་མདུན་དུ་ཀློག་འདོན་དང་རི་མོར་སྦྱངས་ཤིང་།ནར་སོན་རྗེས་སུ་མཁན་པོ་འཆི་མེད་ཚེ་རིང་གི་དྲུང་དུ་བྲིས་གཟུགས་དང་བློ་སྦྱོང་སྐོར་སྔོན་འགྲོ་ཀུན་བཟང་བླ་མའི་ཞལ་ལུང་དང་རྒྱལ་སྲས་ལག་ལེན་རྣམས་ལ་ཚུལ་བཞིན་དུ་བསླབས།དེ་ནས་ཐང་བླ་ཚེ་དབང་གི་དངོས་སློབ་ཀརྨ་སྒར་བྲིས་ལ་ཤིན་ཏུ་མཁས་པ་རྡོ་བྲག་དཀོན་མཆོག་དང་ཁང་སར་འཆི་མེད་གཉིས་རེས་མོས་ཀྱི་ཚུལ་དུ་བསྟེན་ཏེ་ལོ་མང་པོའི་རིང་ལ་ཀརྨ་སྒར་རིས་ལུགས་ཀྱི་ཐང་ག་བཞེངས་སྟངས་དང་ལྷ་བཟོའི་ཐིག་ཚད་སྐོར་ལ་སློབ་སྦྱོང་གནང་ཞིང་།དེ་རྗེས་སུ་སློབ་དཔོན་རྣམ་གཉིས་ལ་བསྟེན་ཞོར་དུ་ཐང་ག་རྒྱས་བསྡུས་མང་པོ་བཞེངས་ལ་ཁོང་རྣམ་གཉིས་ཀྱིས་ཀྱང་བསྔགས་བརྗོད་ཀྱི་མེ་ཏོག་རིམ་པར་འཐོར།དེ་ནས་རང་ཡུལ་ལ་ལོག་སྟེ་ཐང་ག་དང་དཔེ་ཆའི་དབུ་ལྷ་བཞེངས་པ་དང་།གཞན་ནམ་རྒྱུན་རྒན་དཀོན་མཆོག་དང་མཉམ་དུ་ཐང་ཀ་བཞེངས་བཞིན་ཡོད།མདོ་དབུས་ཁམས་གསུམ་གྱི་ལྷ་རིས་པ་མང་པོའི་དྲུང་དུ་སོང་སྟེ་རང་གིས་བྲིས་པའི་ཐང་ག་དང་རི་མོ་རྣམས་ལ་དཔྱད་བརྗོད་དང་རེ་སྐུལ་གནང་བའི་ཉམས་མྱོང་གི་བསླབ་བྱ་གང་མང་གསན་ཞིང་ཤེས་བྱ་ཡོན་ཏན་གྱིས་ཕྱུག་པར་བྱས་པས།ད་ལྟ་ཁོང་གི་མཚན་སྙན་རིམ་གྱིས་རྒྱས་བཞིན་པའི་སྒང་ཡིན་ནོ།།